《题阎求仁虚乐亭》
宋代·孙觉

禅房幽构径弯环，噪鹊鸣鸠尽日闲。隐几冥濛超物表，画图彷佛见林间。

褰帘云吐池中月，岸帻天横竹外山。秋兴已阑成丽句，板舆时此慰慈颜。

作者简介：（1028—1090）高邮人，字莘老。少从胡瑗学。仁宗皇祐元年进士。嘉祐中编校昭文馆书籍，授馆阁校勘。神宗即位，历右正言、知谏院、同修起居注、知审官院。熙宁中因反对青苗法，谪知广德军，历湖、庐等州，后召为太常少卿，改秘书少监。哲宗立，拜御史中丞。以疾提举舒州灵仙观。有文集、奏议、《易传》、《春秋经解》等。